Title: Εκφραστικό λεξιλόγιο για ηλικίες 10-12 ετών/ ΜΕΡΟΣ 2ο

Δημιούργησε τον ορισμό!

Στις κάρτες που ακολουθούν να δημιουργήσεις τον ορισμό για κάθε κάρτα. Αυτό θα το καταφέρεις ως εξής: παρατήρησε την εικόνα της κάρτας και την πρόταση που τη συνοδεύει. Στη συνέχεια, προσπάθησε να δημιουργήσεις τον ορισμό της λέξης. Τέλος, γύρισε την κάρτα, διάβασε τον ορισμό και σύγκρινέ τον με τον δικό σου!

Όλες οι λέξεις προέρχονται από τα λεξικά και τα αναγνωστικά των τάξεων Δ΄,Ε και ΣΤ΄.

Q: Ήταν πολύ απαισιόδοξος και δεν πίστευε ότι υπάρχουν ελπίδες να πετύχει τον στόχο του.
A: ==> Αυτός που εκφράζεται με απογοήτευση για το μέλλον και χωρίς ελπίδα για τα πράγματα.

Q: Μόλις αποκαλύφθηκε το μεγάλο μυστικό του φίλου της έμεινε άναυδη.
A: ==> όταν μένεις άφωνη, δηλαδή μένεις έκπληκτη και δεν έχεις λόγια.

Q: Ο διευθυντής κάλεσε τον αρμόδιο του τμήματος πωλήσεων για να τον ενημερώσει για τα μειωμένα κέρδη της εταιρείας.
A: ==> Αυτός που είναι ο υπεύθυνος ή ο κατάλληλος για ένα θέμα.

Q: Το σχολείο μας συμμετέχει στην ανακύκλωση παλαιών ή χαλασμένων ηλεκτρικών συσκευών και με αυτόν τον τρόπο συμβάλλει στην προστασία του περιβάλλοντος.
A: ==> η επεξεργασία άχρηστων υλικών όπως το χαρτί ή το πλαστικό, για να χρησιμοποιηθούν ξανά.

Q: Από τότε που τσακώθηκαν, τον αντιπαθεί και εκφράζεται αρνητικά για εκείνον.
A: ==> Όταν αισθάνομαι αρνητικά για κάτι ή κάποιον και εκφράζω απέχθεια.